stanford-oval/wikipedia huggingface dataset:
Hans Holbein vanhempi

Omakuva
Hans Holbein vanhempi (noin 1465 Augsburg – 1524 Isenheim) oli saksalainen taiteilija, joka luetaan yleensä Augsburgin koulukuntaan. Hän vaikutti siihen, että renessanssi vähitellen syrjäytti goottilaisen tyylin Saksan taiteessa. Öljyväri- ja temperamaalausten lisäksi Holbein teki puupiirroksia ja kirjankuvituksia. Hans Holbein vanhempi kuului Holbeinien maineikkaaseen taiteilijasukuun, johon lukeutuivat hänen vanhempi veljensä Sigmund Holbein sekä hänen poikansa Ambrosius Holbein ja Hans Holbein nuorempi.
Hans Holbeinin nuoruusvuosista tai taideopinnoista ei tiedetä juuri mitään. Hän meni naimisiin ja vakiinnutti asemansa taidemaalarina Augsburgissa noin vuonna 1493. Hänen varhaistöihinsä lukeutuvat Weingartenin alttaritaulu sekä 12 kohtausta Kristuksen kärsimyskertomuksesta. Niitä leimaavat syvät ja rikkaat värit sekä tasapainoiset sommitelmat. Töissä voi havaita flaamilaisen Rogier van der Weydenin vaikutusta, ja onkin oletettu, että Holbein olisi vieraillut Alankomaissa ja tutustunut sikäläiseen taiteeseen.
Vuonna 1501 Holbein matkusti Frankfurt am Mainiin, jossa hän maalasi alttaritaulun dominikaaniselle luostarikirkolle veljensä Sigmund Holbeinin ja Leonhard Beckin avustuksella. Hans Holbein maalasi myös Münchenin Kaisheimin alttaritaulun vuonna 1502. Näissä maalauksissa on aiempaa enemmän syvyyttä, henkilöt ovat yksilöllisempiä ja sommittelu on eloisampaa.
Holbeinin tuotannon kolmas ja viimeinen vaihe alkoi vuoden 1510 jälkeen. Hän teki pyhän Katariinan alttaritaulun Augsburgiin sekä Pyhää Sebastianusta esittävän alttaritaulun Müncheniin sekä vuonna 1519 maalauksen Elämän lähde, joka on nykyisin Lissabonin taidemuseossa. Holbeinin myöhäisvaiheen tuotannossa myöhäisgotiikka ja renessanssi sulautuivat yhteen.
Velkaantunut Holbein joutui talousvaikeuksiin kotikaupungissaan ja muutti vuonna 1517 Isenheimiin, jossa hän kuoli vuonna 1524.
Teoksia

Weingartenerin alttaritaulu Neitsyt Marian esittely Jerusalemin temppelissä (1493)
Kristus esitellään temppelissä. Frankfurtin dominikaaniluostarin kirkon alttaritaulun vasen sivupaneeli (1500–1501).
Enkelit kruunaavat Marian (noin 1502)
Ulrich Schwarzin ja hänen perheensä muotokuva, yksityiskohta (1503)
Katharina Schwarzin muotokuva, tempera puupaneelille (noin 1509–1510)
Taiteilijan pojat, Ambrosius ja Hans Holbein nuorempi, hopeakynä (1511)
Madonna ja lapsi (1515–1516), Dj.lius Böhlerin kokoelmat, München
Pyhä Elisabeth, osa maalausta Pyhän Sebastianin marttyyrikuolema (1516)
34-vuotiaan naisen muotokuva, öljy puupaneelille (1516–1517)
Aiheesta muualla

Kuvia tai muita tiedostoja aiheesta Hans Holbein vanhempi Wikimedia Commonsissa
HMS Valen (1925)

| HMS Valen |
| --- | --- |

Aluksen vaiheet
Rakentaja:  Karlskronavarvet
Kölinlasku:  1923
Laskettu vesille:  5. toukokuuta 1925
Palveluskäyttöön:  4. syyskuuta 1925
Poistui palveluskäytöstä:  6. lokakuuta 1944
Tekniset tiedot
Uppouma:  548 t (standardi) 730 t (sukelluksissa)
Pituus:  57,10 m (kokonaispituus)
Leveys:  7,10 m
Syväys:  3,10 m
Koneteho:  2-akselinen, 2 x 6-sylinteristä Atlas-dieselmoottoria 1 340 hv 2 x sähkömoottoria 700 shp
Nopeus:  14,8 solmua (pinnalla) 7,4 solmua (sukelluksissa)
Miehistöä:  31
Aseistus
Aseistus:  4 x 45,7 cm M/15 -torpedoputkea 1 x 75 mm kan M/23 1 x 25 mm ksp M/22 20 x miinaa
HMS Valen (runkonumero Va) oli Ruotsin laivaston miinasukellusvene.
Valmistus

Bävern-luokkaan perustunut alus tilattiin Karlskronan laivastontelakalta, missä köli laskettiin 1923. Se laskettiin vesille 5. toukokuuta 1925 ja liitettiin laivastoon vielä samana vuonna 4. syyskuuta.
Alus oli varustettu Normand-Fenaux-miinanlaskujärjestelmällä.
Palvelus

Alus poistettiin palveluksesta 6. lokakuuta 1944. Sen myöhempi kohtalo on tuntematon.
Haron Keitany

| Mitalit | Mitalit | Mitalit |  |
| --- | --- | --- | --- |
|  Haron Keitany |  Haron Keitany |  Haron Keitany |  |
Maa:   Kenia
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Doha 2010 | 1 500 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Addis Abeba 2008 | 1 500 m |  |
Haron Keitany (s. 17. joulukuuta 1983) on kenialainen keskimatkojen juoksija.
Keitany voitti 1 500 metrin juoksun Afrikan-mestaruuden Addis Abebassa 2008 ajalla 3.43,47. Kenian olympiakarsinnoissa hän jäi samalla matkalla neljänneksi, eikä selviytynyt Pekingin olympialaisiin. Myöhemmin samalla kaudella hän voitti 1 500 metriä Kultaisen liigan kilpailussa Zürichissä ja IAAF:n yleisurheilufinaalissa. Berliinin MM-kilpailuissa 2009 hän selviytyi 1 500 metrillä alkueristä jatkoon, mutta ei osallistunut välieräjuoksuun.
Keitany sai Dohan sisäratojen MM-kilpailuissa 2010 pronssia 1 500 metrillä ajalla 3.42,32.
Ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 800 m | 1.49,86 | Ostrava | 27. toukokuuta 2010 |
| 1 500 m | 3.30,20 | Berliini | 14. kesäkuuta 2009 |
| Maili | 3.48,78 | Eugene | 7. kesäkuuta 2009 |
Ennätykset > Sisäradat

| Matka | Aika | Paikka | Päivä |
| --- | --- | --- | --- |
| 1 000 m | 2.16,76 | Moskova | 1. helmikuuta 2009 |
| 1 500 m | 3.33,96 | Gent | 8. helmikuuta 2009 |
Halloween H20

| Halloween H20> Halloween H20: 20 Years Later |
| --- | --- |

Ohjaaja:  Steve Miner
Käsikirjoittaja:  Robert Zappia   Matt Greenberg
Tuottaja:  Moustapha Akkad Malek Akkad Bob Weinstein Harvey Weinstein Paul Freeman Kevin Williamson
Säveltäjä:  John Ottman
Kuvaaja:  Daryn Okada
Leikkaaja:  Patrick Lussier
Pääosat:  Jamie Lee Curtis   Adam Arkin   Josh Hartnett   Michelle Williams   Adam Hann-Byrd   Jodi Lyn O'Keefe   Janet Leigh
Valmistustiedot
Valmistusmaa:   Yhdysvallat
Tuotantoyhtiö:  Dimension Films Buena Vista Distribution
Levittäjä:  Dimension Films Netflix
Ensi-ilta:   5. elokuuta 1998  13. marraskuuta 1998
Kesto:  86 min
Alkuperäiskieli:  englanti
Budjetti:  17 000 000 USD
Edeltäjä:  Halloween: The Curse of Michael Myers
Seuraaja:  Halloween: Resurrection
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Halloween H20 (Halloween: H20: 20 Years Later) on Steve Minerin ohjaama yhdysvaltalainen kauhuelokuva vuodelta 1998. Se jatkuu käytännöllisesti katsoen Halloween 2:sta eikä tämän johdosta ota huomioon muiden jatko-osien tapahtumia. Elokuva onkin ohjaaja Minerin näkemys siitä, miten elokuvasaagan tulisi päättyä, koska lukuisat jatko-osat olivat hänen mielestään ongelma.[lähde? ] Kuitenkin neljän vuoden päästä myös H20 sai jatkoa, tosin eri tekijöiltä.
Tarina

20 vuotta myöhemmin Haddonfieldin teurastuksen jälkeen Langdonissa, edesmenneen tohtori Loomisin kollegan Marion Chambersin taloon on murtauduttu, ja hän soittaa poliisit. Kun hän menee naapuriin, hän näkee kaksi nuorta kuolleena, ja lopulta Michael Myers tappaa hänet, vieden mukanaan siskonsa Laurie Strodea käsittelevän kansion. Sillä välin Kaliforniassa Keri Tate -nimellä elävä Laurie Strode näkee painajaisen Myersin kirjoituksista "Laurie Strode". Myöhemmin naisen ja lapsen mennessä vessaan naisen auto varastetaan. Sillä välin Laurie lähettää teini-ikäisiä retkelle. Osa nuorista livahtaa taloon viettämään Halloween-yötä. Kaksi nuorta tapetaan, ja Michael pääsee puukottamaan Laurien 17-vuotiasta poikaa jalkaan. Nämä lähtevät pakoon, ja kun nämä lukitsevat oven, avaimet putoavat. Juuri kun Michael on saamassa oven auki, Laurie ja Will tulevat ulos. Laurie ja Will lähtevät etsimään Myersiä ja ampuvat miestä, joka ei olekaan Myers vaan koulun vartija. Will joutuu Michaelin uhriksi, ja Laurie lähtee pakoon. Laurie lähtee oven taakse piiloutuneiden nuorten kanssa portille ja käskee näitä soittamaan ambulanssin ja poliisin. Laurie lähtee kirveen kanssa etsimään Myersiä ja piiloutuu pöytien alle Myersiltä, kun Laurie löi tätä kirveellä. Myers on pöydän päällä vahtimassa Laurieta, ettei tämä lähtisi pois. Laurie kierii pöytien alle Michael perässä. Pitkän taistelun jälkeen Laurie pääsee lyömään Myersiä veitsellä, ja tämä putoaa pöydän päälle. Laurie lähtee viemään ruumista jonnekin, ja ruumis alkaa liikkua. Lopuksi Laurie lyö kirveellä miehen pään poikki.
Näyttelijöitä

| 0 | 1 | 2 |
| --- | --- | --- |
|  Jamie Lee Curtis  | … |  Laurie Strode   |
|  Adam Arkin  | … |  Will Brennan   |
|  Michelle Williams  | … |  Molly   |
|  Adam Hann-Byrd  | … |  Charlie   |
|  Jodi Lyn O'Keefe  | … |  Sarah   |
|  Janet Leigh  | … |  Norma   |
|  Josh Hartnett  | … |  John   |
|  LL Cool J  | … |  Ronny   |
|  Joseph Gordon-Levitt  | … |  Jimmy   |
|  Branden Williams  | … |  Tony   |
|  Nancy Stephens  | … |  Marion   |
|  Beau Billingslea  | … |  Fitz   |
|  Matt Winston  | … |  Matt   |
Gina (yhtye)

| Gina> Tiedot |
| --- | --- |
Toiminnassa:  2006– 
Tyylilaji:  alternative rock  indie rock 
Kotipaikka:  Helsinki
Laulukieli:  Englanti   Suomi 
Jäsenet:  Regina Launivuo, laulu   Omppu Oinonen, kitara   Risto Lindeman, basso   Toomas Laumets, rummut   Timo Kivijärvi, koskettimet  
Aiheesta muualla
Gina
Infobox OKNimi-testi OK: 
Gina on suomalainen rock-yhtye, joka on perustettu kesällä 2006.
Historia

Ginan soittajatrio Omppu Oinonen, Toomas Laumets ja Risto Lindeman ovat soittaneet yhdessä vuodesta 2001 alkaen.
Gina on keikkaillut Suomessa ja Virossa. Se kutsuttiin Viroon LELLE ALTERNATIIVE 2008 -festivaaleille ja Viljandin Bändide Päev -tapahtumaan yllätysesiintyjäksi 2009. Yhtye esiintyi ainoana ulkomaalaisena bändinä ROCK RAMP 2011 -festivaaleilla Virossa.
Jäsenet

Nykyiset
Regina Launivuo – laulu (2006–)
Omppu Oinonen – kitara (2006–)
Risto Lindeman – basso (2006–)
Toomas Laumets – rummut (2006–)
Timo Kivijärvi “live backing musician” – koskettimet (2010–)
Entiset
Mika Kovanen – koskettimet (2008–2010)
Diskografia > Album

Hush (2013)
Diskografia > EP

Nasty ho! (2011)
Nasty ho!
Sinun
Sorry
Diskografia > Single

Nasty ho! (2010)
Nasty ho!
Diskografia > Demot

Sorry (2009)
Sorry
Path (2008)
Path
Someone
Beginning of an end
Shoot you (2007)
Shoot you
Free
Blaah blaah
Musiikkivideo

Nasty ho! (2010)
Aiheesta muualla

Facebook
HMS Conqueror (1911)

| HMS Conqueror |
| --- | --- |
 2. taistelulaivaviirikkö merellä, HMS Conqueror toinen vasemmalta

Aluksen vaiheet
Rakentaja:  William Beardmore and Company, Dalmuir
Kölinlasku:  5. huhtikuuta 1910
Laskettu vesille:  1. toukokuuta 1911
Palveluskäyttöön:  1. joulukuuta 1912
Poistui palveluskäytöstä:  1921
Loppuvaihe:  romutettu 1922
Tekniset tiedot
Uppouma:  22 000 t (tyhjä) 25 870 t (kuormattu)
Pituus:  177 m
Leveys:  27 m
Syväys:  7,3 m
Koneteho:  27 000 shp
Nopeus:  21 solmua
Miehistöä:  752 - 1 100
Aseistus
Aseistus:  10 × BL 13,5" (342,5 mm) Mk V -tykkiä 16 × BL 4" (101,6 mm) Mk VII -tykkiä 3 × 21" (533 mm) torpedoputkea
HMS Conqueror oli Britannian kuninkaallisen laivaston Orion-luokan taistelulaiva.
Valmistus

Alus tilattiin William Beardmore and Companyltä Dalmuirista, missä köli laskettiin 5. huhtikuuta 1910. Alus laskettiin vesille 1. toukokuuta 1911 ja otettiin palvelukseen 1. joulukuuta 1912.
Palvelus

Koeajojen jälkeen alus liitettiin Kotilaivastoon. Ensimmäisen maailmansodan syttyessä Conqueror liitettiin osaksi 2. taistelulaivaviirikköä Suureen laivastoon (engl. Grand Fleet), joka koottiin sen sisaraluksista ja King George V -luokan taistelulaivoista. Se osallistui 31. toukokuuta 1916 Skagerrakin taisteluun, jossa alus ei kärsinyt vaurioita.
Sodan jälkeen

Washingtonin laivastosopimuksen seurauksena Conqueror poistettiin 1921 palveluksesta ja romutettiin seuraavana vuonna.
Curt Hartzell

| Mitalit> Maa:   Ruotsi. Olympialaiset .Miesten voimistelu | Mitalit> Maa:   Ruotsi. Olympialaiset .Miesten voimistelu | Mitalit> Maa:   Ruotsi. Olympialaiset .Miesten voimistelu | Maa:   Ruotsi> .Miesten voimistelu |
| --- | --- | --- | --- |
|  Kultaa | Tukholma 1912 | joukkuekilpailu (ruotsalaissysteemi) |  |
Curt Hartzell (3. syyskuuta 1891 Norrköping – 17. tammikuuta 1975 Tukholma) oli ruotsalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaissysteemin joukkuekilpailussa.
Hallalampi (Mäntyharju)

| Hallalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′27″N, 27°07′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kallaveteen 
Järvinumero:  14.972.1.059
Mittaustietoja
Pinnankorkeus:  87,4 m  
Pituus:  210 m  
Leveys:  190 m  
Rantaviiva:  0,576 km  
Pinta-ala:  2,074 ha  
Saaria:  ei saaria 
 fiHallalampi 
Hallalampi  on Etelä-Savossa Mäntyharjulla  Lyytikkälän lähellä sijaitseva lampi.
Maantietoa

Lampi on 210 metriä pitkä, 190 metriä leveä, ja sen pinta-ala on 2,1 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 87,4 metriä mpy.
HMS Urchin (R99)

| HMS Urchin |
| --- | --- |
 HMS Urchin syyskuussa 1943

Aluksen vaiheet
Rakentaja:  Vickers-Armstrong
Kölinlasku:  28. maaliskuuta 1942
Laskettu vesille:  8. maaliskuuta 1943
Palveluskäyttöön:  24. syyskuuta 1943
Loppuvaihe:  romutettavaksi 6. elokuuta 1967
Tekniset tiedot
Uppouma:  1 806 t (standardi) 2 091 t (max)
Pituus:  111 m
Leveys:  10,9 m
Syväys:  3 m
Koneteho:  40 000 hv
Nopeus:  37 solmua (69 km/h)
Miehistöä:  180
Aseistus
Aseistus:  4 × QF 4,7" Mk XII CP Mk XXII -asennuksina 2 × Bofors 40 mm kaksiputkisena Mk IV asennuksena 2 × Oerlikon 20 mm kaksiputkisena Mk V asennuksena 2 × Oerlikon 20 mm yksiputkisina Mk III asennuksina 8 × 21" (533 mm) torpedoputkea
HMS Urchin (viirinumerot R99 ja F196) oli Britannian kuninkaallisen laivaston U-luokan hävittäjä toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna viirinumerolla F196.
Valmistus

Alus tilattiin 12. kesäkuuta 1941 sodanajan hätäohjelmassa (engl. War Emergency Programme) Vickers Armstrongilta Barrow-in-Furnessista, missä köli laskettiin 28. maaliskuuta 1942 telakkanumerolla 831. Alus laskettiin vesille 8. maaliskuuta 1943 ja valmistui puoli vuotta myöhemmin 24. syyskuuta.
Palvelus

Alus saapui romutettavaksi 6. elokuuta 1967.
Curt Gustaf Stjernvall

Curt (Kurt) Gustaf Stjernvall (19. huhtikuuta 1796 Norrköping – 3. toukokuuta 1864 Helsinki) oli suomalainen pankinjohtaja, sotilas ja valtiopäivämies.
Stjernvallin vanhemmat olivat Gustaf Fredrik Stjernvall ja Fredrika Charlotta von Yhlen ja puoliso vuodesta 1828 Sofia Carolina Krook (k. 1883), senaattori Johan Magnus Krookin tytär. Kenraalimajuri Gustav Alexander Robert Stjernvall oli heidän poikansa. Curt Gustaf Stjernvall palveli vuodesta 1812 aliluutnanttina, luutnantti hänestä tuli 1815, alikapteeni 1817, kapteeni 1819 ja majuri 1823. Sotapalveluksesta Stjernvall erosi everstiluutnanttina 1831. Hän toimi sitten Suomen Pankin johtajana, vuodesta 1840 pankin Vaasan konttorissa. Stjernvall oli aatelissäädyssä edustaja valtiopäivillä 1863–1864.
Henadz Mardas

Henadz Aljaksandravitš Mardas (valkoven. Генадзь Аляксандравіч Мардас, łacinkaksi Hienadź Alaksandravič Mardas, ven. Геннадий Александрович Мардас, Gennadi Aleksandrovitš Mardas; 12. kesäkuuta 1970 Minsk, Valko-Venäjän SNT, Neuvostoliitto, nykyinen Valko-Venäjä – 2. kesäkuuta 2020
) oli valkovenäläinen jalkapalloilija ja jalkapallovalmentaja. Hän edusti Valko-Venäjän ykkösliigassa pelaavaa Smarhonia ja oli pelipaikaltaan puolustaja.
Aiheesta muualla

Profiili on teams.by (venäjäksi)
Curt Lundmark

Curt Lundmark vuonna 2011.
Curt Lundmark (s. 9. syyskuuta 1944 Byske) on ruotsalainen jääkiekkovalmentaja. Hän on voittanut Ruotsin maajoukkueen päävalmentajana olympiakultaa ja apuvalmentajana kaksi maailmanmestaruutta.
Lundmark aloitti jääkiekkopelaajana Skellefteå AIK:ssa ja edusti IFK Kirunaa kausina 1963–1968 ja Västerås IK:ta kausina 1968–1975. Tämän jälkeen hän siirtyi valmentajaksi.
Lundmark on valmentanut Ruotsissa Västerås IK:ssa, jonka päävalmentaja hän oli kausina 1976–1978 ja 1982–1985, HV71:ssä päävalmentajana kausina 1985–1989 sekä Leksands IF:ssä uransa lopulla kauden 2005–2006 jälkipuoliskolla. Suomen SM-liigassa hän valmensi Helsingin Jokereita kauden 1996–1997, jolloin joukkue voitti liigamestaruuden, ja kaudella 1997–1998 lokakuusta helmi-maaliskuun vaihteeseen. Kaudella 1995–1996 hän valmensi Saksassa Berliner SC Preussenia.
Lundmark oli kaudella 1989–1990 Ruotsin alle 20-vuotiaiden maajoukkueen päävalmentaja. Sen jälkeen hän siirtyi Ruotsin A-maajoukkueen apuvalmentajaksi ja voitti siinä tehtävässä maailmanmestaruuden vuosina 1991 ja 1992. Tämän jälkeen hän nousi maajoukkueen päävalmentajaksi. Lillehammerin olympialaisissa 1994 Ruotsi voitti ensimmäisen kerran jääkiekon olympiakultaa. MM-kilpailuissa Ruotsi saavutti Lundmarkin johdolla hopeaa vuonna 1993, pronssia vuonna 1994 ja hopeaa kotikisoissaan vuonna 1995, jolloin joukkue hävisi loppuottelussa Lundmarkin kaiman ja maanmiehen Curt Lindströmin valmentamalle Suomelle.
Lundmarkilla todettiin 2010-luvulla hyvänlaatuinen eturauhassyöpä, joka leikattiin.
Hen Wlad Fy Nhadau

Hen Wlad Fy Nhadau (engl. Land of my fathers) on Walesin kansallislaulu. Sanat siihen on kirjoittanut Evan James ja sen on säveltänyt hänen poikansa James James tammikuussa 1856.
Sanat

Kymriksi:
Mae hen wlad fy nhadau yn annwyl i mi,
Gwlad beirdd a chantorion, enwogion o fri;
Ei gwrol ryfelwyr, gwladgarwyr tra mâd,
Dros ryddid collasant eu gwaed.
Gwlad, gwlad, pleidiol wyf i’m gwlad.
Tra môr yn fur i’r bur hoff bau,
O bydded i’r hen iaith barhau.
Heikki Marila

Heikki Marila vuonna 2011.
Heikki Juhani Marila (s. 16. toukokuuta 1966 Lahti) on suomalainen kuvataiteilija. Marila on tunnettu suurikokoisista öljyvärimaalauksista ja latautuneista aiheista – kuten raamatullisista motiiveista, omakuvista ja kukka-asetelmista .
Henkilöhistoria

Marila syntyi ylikonstaapeli Tuomo Marilan ja myyjä Helka Tonterin perheeseen. Hänen puolisonsa vuodesta 2003 on tutkija Tutta Palin. Marila tuli ylioppilaaksi 1986 ja opiskeli Turun piirustuskoulussa vuosina 1988–1992.
Taiteellinen toiminta

Viime vuosien maalaussarjoissa hän on käsitellyt maalaustaiteen historiasta tuttuja aiheita ja teoksia, kuten vahvoin symbolein latautuneita 1600-luvun hollantilaisia kukkamaalauksia sekä 1800-luvun romantiikkaa ja Henri Fantin-Latourin maalauksia. Itsenäisyyden 100-vuotispäivän kynnyksellä Marila käänsi katseensa itsenäisen Suomen ensiaskeliin: kansalaissodan synkkään ajanjaksoon. Teosten lähtökohtana toimi muisti sekä kollektiivisen ja henkilökohtaisen historian vaietut traumat.
Marilan teoksia on ollut esillä laajasti eri puolilla Suomea, muita Pohjoismaita ja Eurooppaa. Hänen teoksiaan kuuluu lukuisiin merkittäviin museokokoelmiin, kuten Sara Hildénin taidemuseon, Wäinö Aaltosen taidemuseon sekä Jenny ja Antti Wihurin rahaston kokoelmiin. Marilan töitä on ollut esillä Pariisissa 1995, Bielefeldissa 1998 ja Tuitlingenissa Saksassa 2002. Martin koulussa Hyvinkäällä on Marilan vuonna 1996 valmistunut tilateos, toinen julkinen teos Muistomerkki (2002) on Riihimäellä. Vuonna 2011 Marilalle myönnettiin miljoonan Ruotsin kruunun suuruinen Carnegie Art Award -kuvataidepalkinto. Marila on toinen suomalainen taiteilija, joka on saanut joka toinen vuosi pohjoismaiselle taiteilijalle jaettavan palkinnon. Hämeen taidetoimikunnan taidepalkinnon Marila sai vuonna 2000.
Hamarøyn kirkko

| Hamarøyn kirkko Hamarøy kirke |
| --- | --- |
 Kirkko vuonna 2013.
Sijainti:  Hamarøy, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1974
Suunnittelija:  Nils Toft
Materiaali:  betoni
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hamarøyn kirkko (norj. Hamarøy kirke) on Hamarøyn kunnassa Norjassa sijaitseva betoninen kirkko vuodelta 1974. Sen suunnitteli arkkitehti Nils Toft. Kirkossa on noin 400 istumapaikkaa. Samalla paikalla on sijainnut kirkko ainakin 1660-luvulta saakka. Nykyinen kirkko rakennettiin vuonna 1969 tulipalossa tuhoutuneen 1880-luvulta peräisin olleen kirkon tilalle.
Aiheesta muualla

Kuvia tai muita tiedostoja aiheesta Hamarøyn kirkko Wikimedia Commonsissa
Darwin (ESA)

Darwin on Euroopan avaruusjärjestön (ESA) tiedeohjelman ehdotettu avaruuslento, jolla etsitään muiden tähtien Maan kaltaisia planeettoja. Avaruusalukset laukaistaan aikaisintaan vuonna 2015. Avaruuslento kuuluu ESAn Cosmic Vision 2015/2025 -ohjelmaan, joka hyväksyttiin toukokuussa 2005 Helsingissä järjestetyssä ESAn tiedeohjelmakomitean kokouksessa.
Avaruuslento koostuu seitsemästä muodostelmassa lentävästä avaruusaluksesta, joista kuudessa on 1,5 metrin teleskooppi ja yksi kerää kuuden teleskoopin keräämän valon. Koko järjestelmä toimii interferometrisesti (nulling interferometer), jolloin havainto tähdestä ei enää peitä sitä kiertäviä planeettoja. Planeettoja havaitessaan laitteisto pystyy analysoimaan niiden kaasukehää, josta voi tehdä päätelmiä elämästä planeetalla. Nimensä lento on saanut on brittiläisen biologin, Charles Darwinin, mukaan.
NASAlla on suunnitelmissa TPF eli Terrestrial Planet Finder -avaruuslento, joka on samanlainen kuin ESAn Darwin. Hankkeiden arvellaan yhdistyvän.
Ceppo Morelli

| Ceppo Morelli |
| --- | --- |

 Ceppo Morelli
 Koordinaatit: 45°58′N, 8°04′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Livio Tabachi
Pinta-ala:  
 – Maa:  40,19  km²
Korkeus:  753 (min. 640 - maks. 3 188) m
Väkiluku (2015):  321
 – Väestötiheys:  8,0  as./km²
Aikavyöhyke:  UTC+1
 – Kesäaika:  UTC+2
Postinumero:  28875
Suuntanumero(t):  0324
Infobox OKVirheellinen NIMI-arvo: 
Ceppo Morelli on kunta Pohjois-Italiassa Verbano-Cusio-Ossolan maakunnassa Piemonten alueella. 
Ceppo Morellin naapurikunnat ovat Antrona Schieranco, Bannio Anzino, Carcoforo, Macugnaga ja Vanzone con San Carlo sekä Sveitsin Valais’ssa Saas-Almagell.
HMS Impulsive

| HMS Impulsive |
| --- | --- |
 HMS Impulsive

Aluksen vaiheet
Rakentaja:  J. Samuel White and Company, Cowes
Hinta:  258 965 puntaa
Kölinlasku:  10. maaliskuuta 1936
Laskettu vesille:  1. maaliskuuta 1937
Palveluskäyttöön:  29. tammikuuta 1938
Loppuvaihe:  myyty romutettavaksi 22. tammikuuta 1946
Tekniset tiedot
Uppouma:  1 391 t (standardi) 1 918 t (max)
Pituus:  98 m
Leveys:  10 m
Syväys:  3,8 m
Koneteho:  34 000 hv
Nopeus:  35,6 solmua
Miehistöä:  145
Aseistus
Aseistus:  4 × QF 4,7" Mk IX CP Mk XVII -asennuksina 2 × nelipiippuista Vickers .50" Mk I -ilmatorjuntakonekivääriä 10 × 21" (533 mm) torpedoputkea 60 × miinaa 1 × kisko, jolla 20 syvyyspommia
HMS Impulsive (viirinumero D11) oli Britannian kuninkaallisen laivaston I-luokan hävittäjä toisessa maailmansodassa.
Valmistus

Alus tilattiin lokakuussa 1935 vuoden 1935 laivasto-ohjelmassa J. Samuel White and Companyltä Cowesista, missä köli laskettiin 29. tammikuuta 1936. Alus laskettiin vesille 1. maaliskuuta 1937 ja valmistui 29. tammikuuta 1938, jolloin valmistuskustannukset olivat 258 965 puntaa ilman Amiraliteetin toimittamia ase- ja viestijärjestelmiä.
Dagbladet

Dagbladet viittaa esimerkiksi seuraaviin lehtiin:
Dagbladet, norjalainen lehti
Dagbladet, suomalainen lehti
Dagbladet, tanskalainen lehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dagbladet”, voi hakea sivunnimihaulla, laajalla sivunnimihaulla tai tekstihaulla.